Môžem kombinovať Remyelin NSAI a Milgamu N?
Môžem kombinovať Remyelin NSAI a Milgamu N?
Dobrý deň,
ďakujeme za Vašu otázku.
Vzhľadom na to, že obidva produkty obsahujú niektoré vitamíny skupiny B duplicitne, ich súbežné užívanie Vám neodporúčam. Vitamíny skupiny B sa nachádzajú aj v bežnej strave a ich príjmom v rôznych prípravkoch môžete prekročiť denné odporúčané dávky týchto vitamínov. Dlhodobý zvýšený príjem niektorých vitamínov skupiny B nad denné odporúčané dávky môže mať negatívny vplyv na zdravotný stav, preto musí byť schválený ošetrujúcim lekárom po zhodnotení Vášho zdravotného stavu a zvážení prínosu liečby a možných rizík z nej vyplývajúcich.
Prajem pekný zvyšok dňa.
S pozdravom
PharmDr. Veronika Kiabová